Täna saates - Süüria ja Iraagi kristlased valiku ees:
kas elada IS-i hirmuvalla all või lahkuda ja elada põgenikuna.
Hollywoodi prominent aitab neil peavarju leida.
Moslem kutsus kristlasi väitlema.
Tema isiklik usukriis ja sari unenägusid muutsid kõik.
Külastame surfilinna kursusi,
kus võib õppida lainetel ratsutama ja kuulda evangeeliumi.
KRISTLIKU MAAILMA UUDISED
Tere tulemast saatesse!
Võimas Hollywoodi produtsent aitab kristlastel Islamiriigi eest põgeneda.
Möödunud aastal on IS-i eest pagenud üle 100 000 kristlase.
Enamik elab hajuvil Lähis-Idas. Üks ettepanek pakub väljapääsu.
Jätkab meie Lähis-Ida toimetuse juht Chris Mitchell.
Lähis-Ida kristlaste olukord on viimaste sajandite halvim.
Inimõigusvaatlejad hoiatavad:
Lääneriiklased peavad teadma, et kristlasi ähvardab genotsiid.
Nende eest tuleb palvetada. Neid tuleb põgenema aidata.
IS vallutas aasta eest Mosuli ja osa Iraagist.
Tuhanded kristlased läksid Kurdistani, Jordaaniasse ja Liibanoni.
Nad ei saa enam tagasi minna ega tööd teha.
Nina Shea Washintoni Usuvabaduskeskusest:
IS röövis neilt kogu varanduse. Nad otsisid varjupaika kohtadest,
kus nad ei saa elamis- ega tööluba.
Nad ei saa kuskilt raha. Olukord on lootusetu.
Shea loodab, et vilja kannab koostöö produtsent Mark Burnettiga.
Mõned suurimad abivajajad peavad lahkuma
ja alustama otsast maades, kus nad saavad tööloa
ja võimaluse oma elu jätkata.
Nad paigutatakse riikidesse, kus on midagi tuttavat.
Armeenia kristlased on õigeusklikud.
Nad paigutatakse ortodoksetesse riikidesse ja kogukondadesse,
nagu Gruusia, Venemaa ja Ida-Euroopa.
Katoliiklased ja protestandid paigutatakse lääneriikidesse.
Shea sõnul varitseb suurim oht kristlasi.
Kristlased ei põgene üksnes konflikti eest,
vaid ka neile suunatud tagakiusu eest.
Ta kutsub kogudusi palvetama ja tegutsema.
Lääne ja Ladina-Ameerika kogudused peavad palvetama lakkamatult,
mitte üksnes korra aastas, vaid iga pühapäev
tagakiusatud kristlaste eest.
Tuleb võtta ühendust rahvasaadikute ja kandidaatidega
ning öelda, et USA peab neid kristlasi vastu võtma.
Chris Mitchell, CBN News
Islamiriik on möllanud aasta. Nad mõrvavad julmalt ohvreid
ja on vallutanud maad Iraagis ja Süürias.
Ometi ei tea paljud neist veel suurt midagi.
ISIS ehk Islamiriik tõusis rahvusvahelisse uudisteorbiiti 2014. a,
kuid vallutas Iraagis ja Süürias suuri maaalu.
Nüüd on nende valduses Suurbritannia suurune territoorium.
See on maailma rikkaim džihadistlik rühmitus.
Laienedes külvab Islamiriik kõikjal kaost ja toorust.
Hoolimata sellest, mida IS-ist teame, jääb paljugi varju.
Terrorismiekspert Robert Spencer paljastab oma uues raamatus kõik,
mida vaja IS-i kohta teada ja räägib, kuidas terrorivõim kukutada.
Robert Spencer oli hiljuti stuudios. Küsisin temalt kristlaste kohta,
keda IS taga kiusab, ja IS-i eesmärkide kohta Läänes.
Kui IS Mosulisse jõudis,
maalisid võitlejad kristlaste ustele N-tähe.
Nii teadsid nad, kust tulla nõudma lunaraha,
mille Koraan määrab Raamaturahva esindajaile.
Seda tuleb maksta moslemeile alistumise märgiks.
Kristlased aimasid nende kavatsusi. Paljud põgenesid.
Kohalejääjad pidid pöörduma islamisse, maksma ja alistuma
ning aktsepteerima erinevaid alandavaid islamireegleid.
Miks nad kristlasi vihkavad?
Nad peavad Jeesust moslemiprohvetiks, kes õpetas islamit.
Nad usuvad, et kristlased anastasid Tema õpetuse ja moonutasid seda.
Koraan eitab kristlust korduvalt
ja nimetab väärusulisteks neid, kes Jeesust Jumalaks peavad.
Nad väidavad, et Jeesust ei löödud kunagi risti
ja seega pole Ta Lunastaja.
Kui rühmitus tekkis,
otsustasid nad kalifaadi rajada.
Miks see oluline oli
ja mida see tähendab kristlastele ja Läänele?
See on äärmiselt oluline.
Kalifaat on islamis ainus õige režiim maailma moslemitele.
Seepärast muudab see IS-i moslemite jaoks niivõrd atraktiivseks.
Kristlastele on see oht, kuna kalifaat taastab
institutsionaliseeritud diskrimineerimisvormi dhimmi.
See kaotati Lääne survel 20. sajandil
ja seda pole vahepeal harrastatud.
IS tahab selle taastada, rõhudes oma positsioonile kalifaadina.
Nad juba rakendavad seda kristlaste suhtes Iraagis ja Süürias.
Selgita seda veidi.
Kas IS tahab laieneda Lähis-Idast ka Läände?
Kogu maailma. Kõikjale. See on nagu Natsi-Saksamaa,
mis tahtis jätkata, kuni nad peatatakse. IS teeb sama.
Iisrael kuulub ka sellesse võrrandisse. - Absoluutselt.
IS-il on graafik: vallutada Rooma aastaks 2020, Iisrael asataks 2022
ja nad tahavad kohtuda väärusulistega Armagedoni sõjas
Põhja-Süürias, Dabiqi linnas, aastaks 2025.
Kuidas IS-i peatada saab? - Üksnes sõjaliselt.
Ennekõike on see vaimne lahing, mis tuleb võita vaimus.
Nad ütlevad: "Armastame surma rohkem kui teie armastate elu,
ja seepärast võidame." Nii tunnistavad nad oma kaotust.
Elu andja on meie poolel. Ta ei lase surmal elu võita.
See on maailma õelaim jõud, kuid kannab endas huku seemet.
Raamatu nimi on "The Complete Infidel's Guide to ISIS".
Autor on Robert Spencer. Raamat aitab mõista,
millega IS-i puhul tegemist on ja mis teoloogia selle julmuste taga on.
Saksamaal pöörduvad sajad moslemid Berliini kirikus kristlusse.
Püha Kolmainu kirik on kasvanud kahe aastaga
150-lt 600 liikmeni, paljud neist eksmoslemid Iraanist ja Afganistanist.
Ristin sind Isa, Poja ja Püha Vaimu nimel.
Tunnen, et olen uuesti sündinud.
Paljud põgenikud otsivad Saksamaal varjupaika.
Kristlusse pöördumine kasvatab maalejäämise võimalusi.
Pöördunuid kiusatakse lähteriigis taga ja tapetakse.
Pastori sõnul võib Kristus nende elu muuta.
Tean, et mõned tulevad siia lootuses asüüli saada.
Võtan nad vastu, sest usun, et nad muutuvad siin,
millised nende motiivid ka poleks.
Pastor Martensi sõnul naaseb 90% ristituist kirikusse.
Järgmiseks - moslemipoisi usukriis.
Kolm unenägu tõid ta Kristuse juurde.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu tõotus.
Aitame orbe ja riskirühma lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Iga lapse sees on sangar,
juht,
sõber teistele,
keegi, kes aitab,
kes teeb, mis on õige,
kes unistab oma tulevikust.
Nad vajavad siiski meie abi.
Mis ma teen?
Mis ma ütlen?
Mida peaksin tundma?
Superraamat õpetab lastele
vaimseid ja moraalseid tõdesid,
ja ka Jumala sõna.
Ühine Superraamatuklubiga. Saad uusi osasid, kui need ilmuvad.
Lisaks saadame kaks DVD-d teistele andmiseks.
Seda kõike vaid 25 USD eest.
Nabeel Qureshile õpetati lapsest saati,
et Islam on rahu usund ja ta uskus seda.
11.09.2001 oli Nabeel kolledžis.
Tal oli raske seostada teleris nähtud islamit sellega,
mida ta oli kogu elu tundnud.
Võitlesin selle küsimusega.
Jutt islamist kui rahu usundist
põrkus vapustava pildiga, kus inimesi Allahi nimel tapeti.
Nabeel Qureshi oli lapsest peale pühendunud moslem olnud.
Pere kuulus rahumeelsesse islamilahku.
Meie motoks oli: "Armasta kõiki. Ära vihka kedagi."
Mind õpetati kõiki armastama.
Nabeel palvetas viis korda päevas
ja õppis Koraani pähe nii inglise kui araabia keeles.
Ta otsustas tõestada eriti kristlastele, et islam on ainus tõeline usund.
Küsisin Piibli usaldusväärsuse, Kristuse jumalikkuse,
ristilöömise ja kolmainsuse kohta. Nad ei osanud vastata.
Nad taandusid väga kiiresti usule: "Ma lihtsalt usun seda."
Mõtlesin: "Teie jaoks on 'usk' sama, mis minu jaoks teadmatus."
Esimesel õppeaastal nägi ta uut tahku oma usu juures.
Mõtlesin: "Mis on islam? Kas see, mida õppisin, või mida need ütlevad?"
Uskusin, et islam on rahu usund. Kuid kuidas selgitada teleris nähtut?
Ta maadles asjaga kuid. Seejärel kohtas ta kristlasest Davidit,
kes oskas kaitsta oma usku loogika ja mõistuse abil.
David esitas põhjuseid Piibli ja selle muutumatuse uskumiseks.
Et see on Jumala inspireeritud Sõna.
Et Piibli kaanon, 66 raamatut, sisaldab just õigeid raamatuid.
Ta oli nendele asjadele mõelnud.
Erimeelsustest hoolimata said meestest sõbrad.
Nad arutlesid tihti usu teemal. Nabeeli vastuväited olid otsakorral.
Alati, kui esitlesin oma põhjendusi, näitas David nende nõrkust.
Asi sai selgeks, kui ta võrdles Piiblit Koraaniga
ja uuris Muhhamedi õpetusi.
Sain aru, miks mõnede islam nii vägivaldne on,
kui uurisin Muhhamedi õpetusi.
Islami traditsioonides oli väga vägivaldseid õpetusi.
Püüdsin kaitsta islamit kristlastest sõprade ees ja seletada,
miks islam on rahu usund ja miks naistele võrdsed õigused antakse.
Kukkusin haledalt läbi, sest põhjendusi polnud.
Nabeel tuli järeldusele, et Jeesus on Jumala Poeg.
Kuid selle möönmine käis kõige vastu, mida ta uskunud oli.
Häbiväärseim islamis on teenida Allahi asemel midagi muud.
Kui on võimalik, et islam eksib, on see kriis.
See raputas mu maailma.
See ajas mind põlvedele: "Jumal, kes sa oled?"
Islamis on kombeks paluda, et Jumal unes tõde näitaks.
Jumal andis talle kolm unenägu. Üks oli väga muljetavaldav.
Seisin lävel. Uks oli nii kitsas ja madal, et vaevu läbi mahtusin.
See oli sümboolselt tähendusrikas. Mahtusin vaevu uksest läbi.
Selle taga oli peoks ehitud saal.
Teadsin, et see oli taevas.
Ja et sinna minemiseks tuli uksest läbi minna.
Ta luges Piiblist kirjakohta, mis tema unenägu kinnitas.
Tema maailm purunes kildudeks. Ta otsis lohutust Koraanist.
Hakkasin Koraani sirvima.
Oli jahmatav avastus, et Koraanis polnud ühtki salmi,
mis pakuks lohutust sellele, kel valus on.
Nii haarasin kätte Piibli. Peagi lugesin Matteuse 5. peatükki:
"Õndsad on leinajad, sest neid lohutatakse."
Ütlesin: "Jumal, tean, mida pean tegema,
kuid vajan aega leinamiseks."
Armusin Piiblisse. Need sõnad oleks otsekui mulle kirjutatud.
Ta teadis 2000 aasta eest, et vajasin lohutust just nüüd
ja otsin seda Matteusest, ja nii kirjutas Ta selle salmi.
Ütlesin: "See on Jumala Sõna. Tõde peitub kristluses."
Võtsin Kristuse vastu, kui Piiblit lugesin.
Ta rääkis usust vanematele.
Nad olid pettunud, kuid siiski armastasid teda.
Ta palvetab, et nemadki Kristuse vastu võtaksid.
Et nad tunneksid Teda ja veedaksid oma igaviku Tema juures.
Ma ei suuda kujutleda, mis tunne oleks perega kogudusse minna.
Oleks imeline, kui isa ja ema minu kõrval kord Jumalat ülistaksid.
Ma ei suuda sellele mõelda, ilma et nutma puhkeksin.
Nabeel töötab apologeet Ravi Zacchariase alluvuses.
Ta kirjutas oma kogemustest raamatu ja on tänulik,
et nägi tõde ja sai igavese elu anni.
Jeesus suutis surnuid üles äratada. Ta võitis surma.
See elu ei lõpe surmaga. See on vabastavam kui miski muu.
Kristluse sõnum levib Lähis-Idas kulutulena.
Miljonid võtavad Kristuse vastu.
Kui endine moslem nii vägevalt evangeeliumi kuulutab
ja nii vägeva võidmisega, on see vapustav.
Õnnistame teda. Palume tema pere ja kaitse eest.
Järgmiseks - minu kolleeg Wendy ratsutas surfilaagris laineharjal.
Surfiõpetaja levitab evangeeliumi.
CBN-i õpetuses "The Transforming Word"
lindistas Pat Robertson tervenduskirjakohti.
"Kõik, mis mu sees on, kiitku Issandat!
Ma ei unusta ainsatki tema heategu!
Ta annab andeks kõik mu ülekohtu, tema parandab kõik mu tõved.
Mu iga saab uueks nagu kotkal."
Pat Robertsoni uus DVD ja CD
"The Transforming Word" - Tervenemiskirjakohad.
Tere! Olen Terry Meeuwsen.
Maailmas on üle 148 miljoni orvu.
Õppisin orbude viletsust tundma kolme väikse tüdruku kaudu.
Veetsin mehega kuu aega Ukraina lastekodus,
kui 8 aasta eest kolm õde adopteerisime.
Nägin üksindust, hülgamisvalu ja igatsust armastuse järele.
Selle kogemuse põhjal sündis teenistus Orvu Tõotus.
Aitame orbe ja riskigrupi lapsi rohkem kui 50 riigis.
Oleme andnud tuhandetele kodu ja hariduse.
Hakka sinagi orbudele pereks.
Helista ekraanil oleval numbril, sest iga laps väärib õnnelikku elu.
Tahame, et lapsed õpiksid Sõna tundma,
kuid vajame vahel argiaskelduste tõttu abi.
Tasuta laste piiblirakendus õpetab Sõna lõbusalt
vahvate mängude,
lahedate videote
ja Piibli kangelaslugude kaudu.
Saadaval iTunesis ja Google'i mängudepoes
Laineharjal maailma katusele
Kas mäletate seda Beach Boysi laulu? - See oli 52 aasta eest.
Surfamine on endiselt populaarne. Sind hammustas hiljuti surfikärbes.
Tõepoolest. Käisin Floridas, Pensacola valgetel liivarandadel
ühes ebatavalises surfilaagris.
Kas teadsid, et Piiblis surfatakse?
Apostlite tegudes sõitis Paulus karile. Nad pääsesid randa laudadel.
Ben Martin leidis surfamise väikse poisina.
Ta võistles ja unistas profikarjäärist, kuid läbimurret ei tulnud.
Pettunult jättis ta kooli pooleli, mis asendus uimastite ja kuritegevusega.
Alkoholi- ja uimastite mõju all käis auto ühel ööl üle katuse.
Siis kuulis ta Jumala häält.
"Oled palunud, et aitaksin sind. Ma aitan, aga see ei tule kerge.
Naase õnnetuspaigale."
Ben tegi seda. Ta vahistati ja sai 3-kuulise vanglakaristuse.
Mu kehas oli nii palju oksykodooni, et oleksin võinud võõrutusest surra.
Tõmblesin põrandal nagu kala.
Jumal oli kongis minuga.
Olin nagu abielurikkumiselt tabatud naine. Ta tuli, kui olin madalseisus.
"Ma ei mõista sind hukka. Mine ja ära tee enam pattu."
Andestus andis jõudu võita.
Ta muutis mind selles kongis.
Ben jättis vana elu.
Ta tundis Jumala õhutust hakata teistele surfirõõme õpetama.
Jumal andis lihtsa meetodi, millega surfi põhitõdesid õpetada.
Selle ja Jumala võidmise abil olen suutnud pea kõik
surfama õpetada. Parim surfaja on see, kel on lõbus.
Need surfajad on tulnud Pensacolasse kogu Ameerikast.
Kuigi neile meeldivad Mehhiko lahe lained,
meeldivad neile kõige rohkem vaimsed viljad.
Me ei mõistnud, et see on kristlik firma,
kuni ta alguses palvetas.
Isa, palun, et meduusid kaoksid, Jeesuse nimel, aamen.
Mõtlesime: "Ei ole! Vägev!" Tahame siia kolida.
Jeesus ja surfamine sobivad kokku? - Jah. Eriti kui meduuse ja muud on.
Kuidas on täiskasvanuna surfata?
Kui laual püsti õnnestub tõusta, oleks see nagu esimene rattasõit.
Tuul puhub juustes.
See on hea tunne.
Ben õhutab alati Jumala poole pöörduma.
Ta aitab surfamise kaudu Kristust tundma õppida.
Ta ristis meid maikuus. Ta näitab teed koos vanematega.
Pääsesid laineharjale. Mis tunne oli? - Lahe!
Selline laine on siin haruldane.
Nad seostavad asju Piibliga.
Nöör, millega lauaga ühenduses oled, on nagu päästenöör.
Mis sulle laagris meeldib? - Et surfata võib igas vanuses.
See on põnev ja lõbus. On lahe, et saan seda oma pojaga teha.
Arvasin, et ei õpi kunagi surfama. Kuidas ma eksisin!
Täiskasvanud kardavad surfamist rohkem kui lapsed.
Täiskasvanud peavad end ületama.
Maailm õpetab kartma.
Kui hirm ületada ja märkad, et suudad midagi, mõtled:
Kust ma õppisin, et ei suuda?
Benile meeldib hajutada hirme ka veepinna all peituva suhtes.
Kasutan palvetamist. Usun palve jõusse.
Jumal on mind kaitsnud.
Vees on palju haisid. Muudame usu tegudeks.
Lähme vette ja usaldame Jumalat. Me pole haide menüüs.
Ben jõuab surfamise kaudu Jeesuse armastusega inimesteni,
kes kunagi koguduses ei käi.
Tunnen, et teenin Issandat surfates, kuna sain selle anni Temalt.
Tunnen, et toon Talle sellega au.
See on otsekui avatud uks: võin rääkida Temalt saadud armust.
See on Beni kogudus.
See avaldas sulle muljet, eks. - Eriti sinu oskused.
See on Beni kogudus. - Kahtlemata. Lähen varsti tagasi.
Peaksid ka proovima. - Proovin. Saade jätkub hetke pärast.
CBN-i "The Transforming Word - Tervenemiskirjakohad"
on Pat Robertsoni uus DVD- ja CD-õpetussari.
Õpetan Kuningriigi printsiipe, mida Jumal mulle näidanud on.
Sari õpetab, kuidas Jumala Sõna võib elu muuta,
kuidas kogeda Jumala imelist Kuningriiki
ja kui väeline on kuulutada piiblisalme oma ja lähedaste elude üle.
Olen lindistanud valiku kirjakohti,
mida võid kuulata, pähe õppida ja valjult kuulutada,
et oma elus Jumala muutvat väge näha.
Pat Robertson lindistas tervenduskirjakohti.
"Issand, mu Jumal, ma kisendasin su poole
ja sa tegid mu terveks." Ps 30:2
Telli juba täna.
Kui annad,
on naeratused suuremad.
Kui hoolid,
on kodud õnnelikumad.
Kui lohutad,
põgeneb valu.
Kui armastuses kokku tuleme,
sünnivad imed.
Elu - mõeldud täiega elamiseks.
Jeesus ütles: "Tulin andma elu ja seda ülirohkesti."
Elu peres, elu rahaasjades,
elu kehas, meeles ja vaimus. Elu argipäevas.
Oma kodulehel CBN.com võtame Jeesuse sõnu tõsiselt.
Tahame aidata sul avastada elu. Ela täiega! CBN.com
Lõpetuseks - Operatsioon Õnnistus aitab Peruu lastele haridust anda.
Täpselt. 12-aastane Bridget pidas kooli varem kurvaks.
Klass oli pime. Polnud aknaid, korralikku põrandat ega õpikuid.
Operatsioon Õnnistus remontis ruumid ning tõi raamatuid ja varustust.
Bridget sai jalgratta, millega kooliteed lühendada.
Minagi sõitsin 2. klassis rattaga kooli. Milline vabadus!
See teeb nende elu kergemaks.
Tänaseks kõik! - Järgmise korrani! Jumal õnnistagu teid!
Tõlge: Monika Jaaguri